ທະຫານເຮືອແມ່ຍິງບອກວ່າ ກອງທັບເຮືອໃຫ້ ຜົນຕອບແທນຄຸ້ມຄ່າ (​ເບິ່ງ​ວີ​ດີ​ໂອ​ລາວ/ອັງກິດ)
ເນື່ອງ​ໃນ​ວັນ​ແມ່ຍິງ​ສາກົນ ວັນ​ທີ 8 ມີນານັ້ນ ວີ​ໂອ​ເອຂໍ​ສະ​ເໜີ​ລາຍ​ງານ ກ່ຽວ​ກັບ​ທະຫານ​​ຍິງຈໍານວນ​ນຶ່ງ​ ຢູ່​ໃນ​ກອງທັບ​ເຮືອ​ຂອງ​ສະຫະລັດ.
ເນື່ອງໃນວັນແມ່ຍິງສາກົນ ວັນທີ 8 ມີນາຜ່ານມານີ້ ອັນດັບຕໍ່ໄປ ວີໂອເອ ຂໍສະເໜີລາຍງານ ກ່ຽວກັບທະຫານແມ່ຍິງຢູ່ໃນກອງທັບເຮືອຂອງສະຫະລັດ ເມື່ອໝໍ່ໆມານີ້ ກະຊວງປ້ອງກັນປະເທດສະຫະລັດໄດ້ປະກາດວ່າ ຕົນຈະເປີດຮັບເອົາແມ່ຍິງເຂົ້າຮັບໃຊ້ໃນກອງທັບເພີ່ມຂຶ້ນອີກ 14,000 ຄົນ ແຕ່ວ່າ ຢູ່ໃນສະພາບແວດລ້ອມທີ່ມີແຕ່ພວກຜູ້ຊາຍເປັນສ່ວນໃຫຍ່ນັ້ນ ມີສິນຍ້ອມໃຈຫຍັງແດ່ທີ່ອາດດົນໃຈໃຫ້ພວກແມ່ຍິງສະໜັກເຂົ້າຮັບ ໃຊ້ໃນກອງທັບ ຫລາຍຂຶ້ນ? ຜູ້ສື່ຂ່າວວີໂອເອ Guita Aryan ໄດ້ໃຊ້ເວລາສອງສາມມື້ປະຈໍາຢູ່ເທິງກໍ່າປັ່ນບັນທຸກເຮືອບິນ U S S Abraham Lincoln ແລະມີໂອກາດໄດ້ໂອ້ລົມສົນທະນາກັບພວກທະຫານແມ່ຍິງຢູ່ເທິງກໍ່າປັ່ນ ກ່ຽວກັບວ່າດ້ວຍເຫດໃດພວກເຂົາເຈົ້າຈຶ່ງເຂົ້າມາຮັບໃຊ້ໃນຢູ່ກອງທັບເຮືອ ທອງປານ ແລະ ດາຣາ ມີເລຶ່ອງນີ້ມາສະເໜີທ່ານ ຮ້ອຍໂທ Megan Donnelly ເປັນຄົນນຶ່ງໃນຈໍານວນແມ່ຍິງ 770 ທີ່ປະຈໍາການຢູ່ເທິງ ກໍ່າປັ່ນບັນທຸກເຮືອບິນ Abraham Lincoln ແລະກໍເປັນນາຍທະຫານຄົນນຶ່ງທີ່ຂັບກໍ່າປັ່ນ ໜັກ 97,500 ໂຕນ ລໍານັ້ນ ອອກຈາກອ່າວເປີເຊຍ ຜ່ານຊ່ອງແຄບຮໍມູສ ເມື່ອວັນທີ່ 14 ເດືອນກຸມພາ ຊຶ່ງຮ້ອຍໂທ ດອນເນລລີ ກ່າວວ່າ ມັນເປັນວຽກທີ່ທ້າທາຍຢ່າງໃຫຍ່ອັນນຶ່ງ ຮອ້ຍໂທ ດອນເນລລີ ຮຽນຈົບຈາກສະຖາບັນກອງທັບເຮືອສະຫະລັດ ແລະໄດ້ຮັບການ ເຝິກອົບລົມເປັນນັກບິນກອງທັບເຮືອ ແຕ່ຕອນນີ້ໄດ້ມາຮັບໜ້າທີ່ເປັນເຈົ້າໜ້າທີ່ປະຈໍາຫໍບັງ ຄັບເຮືອ ອັນເປັນພາກສ່ວນນຶ່ງຂອງວຽກງານໝຸນວຽນຂອງນາງ ນອກນີ້ ຮ້ອຍໂທດອນ ເນລລີຍັງໄດ້ຮັບລາງວັນຈາກກອງ ທັບເຮືອ ຍ້ອນຄວາມສາມາດໃນການນໍາພາຂອງນາງ ໂດຍເປັນແມ່ຍິງຄົນທໍາອິດຢູ່ເທິງກໍ່າປັ່ນລໍານີ້ ທີ່ໄດ້ຮັບກຽດດັ່ງກ່າວ ຮ້ອຍໂທ Nicole Rosales ເປັນແພດຍິງພຽງຄົນດຽວຢູ່ເທິງກໍ່າປັ່ນ ຊຶ່ງນາງກ່າວວ່າ ການໄດ້ເຂົ້າມາຮັບໃຊ້ຢູ່ໃນກອງທັບເຮືອນັ້ນ ນັບວ່າໄດ້ຜົນຕອບແທນທີ່ຄຸ້ມຄ່າຫລາຍ ດອກເຕີ Rosales ເບິ່ງເຫັນອາຊີບທະຫານເຮືອຂອງນາງວ່າ ເປັນໂອກາດໄດ້ຮັບໃຊ້ ປະເທດຊາດ ພ້ອມທັງເຫັນໂລກໄປນໍາ ນອກນີ້ ດອກເຕີ Rosales ຍັງສະແດງຄວາມ ຍິນດີກັບຄໍາປະກາດຂອງກະຊວງປ້ອງກັນປະ ເທດ ກ່ຽວກັບການເປີດໂອກາດດ້ານ ວຽກງານໃຫ້ແມ່ຍິງເພິ່ມຂຶ້ນນັ້ນ ເພາະນາງເຊື່ອວ່າ ກອງທັບເຮືອຕ້ອງການ ພາບພົດທີ່ ເປັນແມ່ຍິງຫລາຍຂຶ້ນ ພວກແມ່ຍິງທີ່ສະມັກເຂົ້າຮັບໃຊ້ຢູ່ໃນກໍ່າປັ່ນ Lincoln ນັ້ນ ຕ່າງກໍມີເຫດຜົນຂອງຕົນເອງ ສ່ວນຫລາຍແມ່ນພວກທີ່ຮຽນຈົບອຸດົມສົມບູນ ແລະຊອກຫາທາງ ຊ່ວຍເຫລືອຄອບຄົວ ຂອງພວກເຂົາເຈົ້າ ນາງ Amber Mentzer ຢາກທ້ອນເງິນໃຫ້ໄດ້ຈໍານວນນຶ່ງ ໃນລະ ຫວ່າງຮັບໃຊ້ເປັນເວລາ 4 ປີນັ້ນ ແລະແລ້ວກໍຈະລາອອກຈາກກອງທັບເຮືອ ແຕ່ບໍ່ແມ່ນ ຍ້ອນວ່າບໍ່ມັກວຽກນີ້ ນາງ Mentzer ຢາກໄປຮຽນຕໍ່ມະຫາວິທະຍາໄລ ຫລັງຈາກອອກຈາກກອງທັບເຮືອ ແລ້ວ ແຕ່ ນາງ Ingry Pimentel ນັ້ນ ຕັ້ງໃຈຈະຢູ່ຕໍ່ໄປ ລາວກ່າວວ່າ: ທະຫານຍິງທັງສີ່ຄົນທີ່ກ່າວມານີ້ ບໍ່ມີຄວາມຈົ່ມວ່າທີ່ຮ້າຍແຮງໃດໆກ່ຽວກັບການຈໍາ ແນກກີດກັນທາງເພດ ແຕ່ຮ້ອຍໂທ Donnelly ທີ່ໄດ້ຮັບໃຊ້ຢູ່ໃນກອງທັບເຮືອ ມາໄດ້ 10 ປີແລ້ວນັ້ນ ມີມຸມມອງທີ່ກວ້າງໄກກວ່າ ແມ່ຍິງພວກນີ້ແຕ່ລະຄົນ ແມ່ນໄດ້ເຂົ້າຮັບໃຊ້ໃນກອງທັບເຮືອ ໂດຍມີເຫດຜົນທີ່ແຕກ ຕ່າງກັນໄປ ແຕ່ມີສິ່ງນຶ່ງທີ່ເຂົາເຈົ້າມີຮ່ວມກັນ ກໍຄືການທີ່ໄດ້ຈາກບ້ານແລະຄອບຄົວ ມາເປັນເວລາຫລາຍເດືອນໃນແຕ່ລະຄັ້ງ ແລະທັງໝົດສີ່ຄົນນັ້ນເຫັນພ້ອມນໍາກັນວ່າ ກອງທັບເຮືອມີລະບົບສະໜັບສະໜຸນທີ່ດີ ທັງສໍາລັບພວກທະຫານທີ່ອອກໄປປະຕິບັດ ໜ້າທີ່ ແລະສໍາລັບຄອບຄົວຂອງພວກເຂົາເຈົ້າຢູ່ທາງບ້ານນັ້ນນໍາ